ועדת המדע והטכנולוגיה, כנסת 19, פרוטוקול מספר 38, 2014-02-12 10:00

משה גפני: בוקר טוב.

משה גפני: אני מתכבד לפתוח את ישיבת ועדת המדע והטכנולוגיה.

משה גפני: על סדר היום הצעת חוק פיקוח אלקטרוני על משוחררים בערובה ומשוחררים על תנאי ממאסר (הוראת שעה) (תיקון מספר 4), התשע"ד-2014, הכנה לקריאה שנייה ושלישית.

משה גפני: האמת היא שהכנסת אישרה כבר כמה פעמים הארכה של מה שנקרא האיזוק האלקטרוני, אני חושב שהפעם צריך לאשר את זה בלי בעיה, מכיוון שיש הצעת חוק.

משה גפני: באותו יום שני, לפני יומיים, כשאושרה הצעת חוק כזאת להארכה לשנה, אושרה גם במליאת הצעת החוק שמדברת על הנושא כולו, שאני עדיין לא נכנס אליו, מכיוון שזה עדיין לא הגיע לכאן, אנחנו מקווים שזה יגיע לכאן.

משה גפני: ועדת המדע עסקה בעניין הזה כל הזמן, זה עדיין נמצא בוועדת הכנסת.

משה גפני: על כל פנים אני חושב שהפעם, בניגוד למה שהיה בפעמים הקודמות, שהיו הרבה בעיות עם העניין הזה, מכיוון שיש את הצעת החוק וזה עכשיו נמצא בכנסת, לכן אני סבור שזה שונה מפעמים קודמות, אני ביקשתי מחבר הכנסת דוד אזולאי, שעסק בעניין הזה, שיבוא לדבר על העניין הזה ואני מבקש, דוד, אם אתה יכול להשכיל אותנו בעניין.

משה גפני: בבקשה.

דוד אזולאי: אדוני היושב ראש, קודם כל אני מודה לך על כך, רק הייתי מבקש, ברשותך, אם אפשר, שיציגו קודם כל האנשים הנוגעים בדבר את הנושא, אחר כך אני אתייחס.

משה גפני: בסדר.

משה גפני: בבקשה, מי מציג את החוק?

אריאל סיזל: אני אציג ברשותך, אדוני.

אריאל סיזל: קודם כל אני רוצה להבהיר את המסגרת, אנחנו מדברים כאן על הוראת שעה שתפקידה הוא אך ורק להסמיך את שירות בתי הסוהר לנהל את הפיקוח האלקטרוני על כל היבטיו.

אריאל סיזל: במקור הנושא הזה הגיע כאן לוועדה, רצינו לתקן את פקודת בתי הסוהר ולהסמיך את השב"ס לנהל את הנושא הזה, כיוון שזה לא מופיע בפקודת בתי הסוהר וועדת המדע החליטה לחוקק את זה כהוראת שעה, על מנת לעקוב אחרי חקיקת החוק המרכזי, שעומדת להסדיר את כל ההיבטים של הפיקוח האלקטרוני.

אריאל סיזל: כפי שאדוני אמר בפתח הישיבה, באמת יש לנו הפעם בשורה והיא שבאמת החוק הראשי עבר קריאה ראשונה.

אריאל סיזל: אנחנו שמחים על כך, היו הרבה מאוד דיונים, צוותים, בראשות המשנה ליועץ המשפטי לממשלה פלילי, וגם החלטות ממשלה שעסקו בנושא הזה של הפיקוח על - - -

משה גפני: לא חשוב.

אריאל סיזל: הגענו לחוק.

משה גפני: החוק הזה לא מוסיף כבוד לממשלה.

משה גפני: הוא פשוט לא מוסיף כבוד, מכיוון שזה דבר שהיה צריך להיעשות לפני זמן רב והממשלה התחייבה בפני הכנסת להביא את החוק הזה.

משה גפני: אפשר להגיד טוב מאוחר מלא כלום, אבל מכיוון שאני יודע את הוויכוחים שהיו בתוך הממשלה והוויכוחים לא היו בדיוק על רקע מקצועי, בעיקר היה מי יממן ותקציבי, ומשרד הרווחה.

משה גפני: לא חשוב, אתה יודע מה?

משה גפני: אתה לא צריך להתייחס, אתה מייצג את הממשלה וזה בסדר.

משה גפני: אני מייצג את הוועדה והוועדה מביעה מורת רוח מהעניין הזה, אבל זו לא אשמת המשרד לביטחון פנים.

משה גפני: המשרד לביטחון פנים פה דווקא מתנהג פחות או יותר בסדר, נראה לגבי החוק הכללי, אבל בסדר.

אריאל סיזל: מה שאני רוצה לומר רק מבחינת הסקירה, הרקע, אנחנו מדברים על תכנית שהיא למעשה מוגדרת כפיילוט החל משנת 2005, על עצורים משוחררים בערובה ועל אסירים משוחררים על תנאי מ-2006.

משה גפני: שאל חבר הכנסת דוד אזולאי במליאת הכנסת, הוא שאל למה כל כך הרבה עצירים וכל כך מעט אסירים.

משה גפני: נכון?

דוד אזולאי: נכון.

משה גפני: בנושא הזה, מכיוון שאנחנו מדברים, זה מתחבר למה שאמרתי בדיוק קודם לכן, אנחנו מדברים על תכנית שמוגדרת כפיילוט ויש לנו ועדת היגוי בין משרדית בראשות מנכ"ל המשרד לביטחון הפנים, ששותפים לוועדה הזו כל הגורמים שיש להם נגיעה לנושא הפיקוח האלקטרוני, בראש ובראשונה משרד המשפטים, פרקליטות המדינה, ייעוץ וחקיקה במשרד המשפטים, והיו שם דיונים רבים סביב הנושא של התמהיל, מה הוא התמהיל הנכון, מה היא אוכלוסיית היעד המרכזית של הפיקוח האלקטרוני.

משה גפני: בשלב הראשון הוחלט שלמעשה מרכז הכובד יהיה על עצורים משוחררים בערובה.

משה גפני: לגבי אסירים משוחררים על תנאי אנחנו מדברים על אסירים בשליש האחרון שלהם והתפיסה, שאולי כאן נעמה תוכל להרחיב בעניין הזה, היא שאם מדברים על השליש האחרון לגבי אסירים, אז מדובר באמת על פלח מאוד מאוד מצומצם ולא היה מקום להרחיב אותו מעבר לאותם 10% פחות או יותר.

דוד אזולאי: נציגי החברה המפעילה נמצאים פה?

אריאל סיזל: כן.

נעמה פויכטונגר: קודם כל אני אתחיל ואומר שהתמהיל, השילוב או חלוקת תקני הפיקוח האלקטרוני בין עצורים ואסירים היא נושא שנמצא בסמכות הרשות המנהלית, גם לפי הצעת החוק, והוא יכול להשתנות די בקלות.

נעמה פויכטונגר: זו החלטה שאפשר לשנות אותה לפי שיקול דעת בכל רגע נתון.

נעמה פויכטונגר: שני נימוקים מרכזיים עמדו בבסיס החלוקה כמו שהיא קיימת היום.

נעמה פויכטונגר: הנימוק הראשון הוא פשוט מאוד המסגרת המשפטית.

נעמה פויכטונגר: נכון להיום פיקוח אלקטרוני על עצורים מהווה חלופת מעצר.

נעמה פויכטונגר: לפי חוק המעצרים בית המשפט מחויב לשקול כל חלופה אפשרית לפני שהוא מחליט על מעצרו של אדם עד תום ההליכים.

נעמה פויכטונגר: מעצר עד תום ההליכים חייב להיות רק אם אין שום בררה אחרת, ממילא הפיקוח האלקטרוני הוא אמצעי נוסף שמאפשר למנוע מאנשים שהם עדיין בחזקת חפים מפשע להיכנס למעצר עד תום ההליכים במתקן כליאה.

נעמה פויכטונגר: להבדיל מאסירים.

נעמה פויכטונגר: לגבי אסירים, שכבר נשפטו ונגזר דינם, בררת המחדל היא שהם צריכים לקיים את גזר הדין במלואו.

נעמה פויכטונגר: מי שכבר הגיע ל - - -

משה גפני: על כל פנים מבחינת החוק אין - - -

נעמה פויכטונגר: החוק לא יוצר הגבלה.

משה גפני: בסדר, על זה נדבר בחוק עצמו.

משה גפני: אנחנו מביעים עמדה, כך אני הבנתי מחבר הכנסת אזולאי, וגם אני חושב כך, גם אמרתי את זה בדיון הקודם, זה צריך להיעשות גם על אסירים, אבל זה יהיה באמת בחוק הכללי.

משה גפני: דוד.

דוד אזולאי: אדוני היושב ראש, באמת יש לי הרבה שאלות, אבל אני שמח לשמוע שיש כרגע חקיקה ממשלתית שעברה קריאה ראשונה.

משה גפני: כן, ביום שני.

דוד אזולאי: ואני מאמין שזה יבוא אליך לפה לוועדה.

משה גפני: אנחנו שנינו מאמינים בקדוש ברוך הוא, אבל - - -

דוד אזולאי: זה המזל שלנו, כי אין לנו על מי לסמוך.

משה גפני: בדיוק.

משה גפני: יש עוד הרבה בחדר הזה שמאמינים בקדוש ברוך הוא.

משה גפני: על כל פנים, הסיכום הוא, היה מישהו שצעק שם שזה יילך לוועדת חוקה וזה צריך להיות בוועדת המדע, זה אמור להיות בוועדת הכנסת ואני מקווה שכשזה יהיה בוועדת הכנסת זה יעבור לוועדת המדע, מכיוון שהוועדה כאן עסקה בזה, וגם ניתן לזה יותר מיקוד.

דוד אזולאי: כל השנים, אני זוכר, גם בהיותי יושב ראש ועדת הפנים, ביקשתי שזה יהיה בוועדת הפנים ובסוף השתכנעתי שזה המקום.

משה גפני: ועדת מדע.

דוד אזולאי: לכן מן הראוי שזה יהיה פה.

משה גפני: כן, אבל החוק אושר.

דוד אזולאי: יש לי הרבה שאלות בנושא הזה, אבל מהפתיח שלך אני מבין שבעצם כל מה שאתם מבקשים היום, בואו נאשר את הוראת השעה וכל מה שיש, נתייחס לזה בדיון על הצעת החוק.

דוד אזולאי: אבל יש כמה דברים שבכל זאת הייתי מבקש, גם מהיושב ראש וגם מכם, אחד הדברים שתוך כדי לימוד הנושא ראיתי, שיש שם בעיה של נושא של חילולי שבת.

דוד אזולאי: אני הזמנתי את אנשי צומת, אני עדיין לא רואה אותם, אבל ביקשתי שהם יבואו לפה, יש שם בעיה הלכתית, לאותם שמשתמשים, וזה לפעמים כתוצאה מתקלה, לא כתוצאה מיציאתו של אותו אסיר בחלון.

דוד אזולאי: דבר שני, הייתי מציע לך, אדוני היושב ראש, שאם הנושא יהיה פה בוועדה, בלי כל קשר הייתי מציע כבר עכשיו לפנות למרכז המחקר והמידע של הכנסת ולבקש שיכינו לנו חומר בנושא הזה.

דוד אזולאי: הפעם האחרונה שהם הכינו חומר בעניין הזה זה היה בינואר 2012 והיות שאנחנו הולכים עכשיו לחקיקה רצינית ומרכזית, הייתי מציע שיכינו לנו חומר בעניין הזה.

דוד אזולאי: יש הרבה מה לקרוא, יש הרבה מה ללמוד בנושא הזה, ורק אחד הדברים שעלו בדיונים הקודמים, שבסוף ינואר 2012 הסתיים חוזה ההפעלה עם החברה המפעילה והרבה פניות היו בעניין הזה לגבי חידוש חוזה ולצערי הרב לא נתקבלה שום תשובה ושום תגובה בעניין הזה.

דוד אזולאי: אני לא יודע מה קורה היום, אם חתמו חוזה, מתי חתמו את החוזה, מי הזכיין.

דוד אזולאי: כל הדברים האלה מבחינתי הם בסימן שאלה.

אריאל סיזל: אני רוצה רק להתייחס קודם כל לסוגיה הראשונה שהעלית, לגבי הנושא של מכשיר שומר שבת.

אריאל סיזל: בשעתו הנושא הזה נבדק על ידי צומת והמכשיר הזה הוא מכשיר שומר שבת, הטכנולוגיה, כך נאמר על ידי צומת.

אריאל סיזל: בזמנו זה נבדק וזה מה שאנחנו יודעים בעניין הזה.

אריאל סיזל: לגבי הסוגיה השנייה שהעלית, הנושא של ההתקשרות.

אריאל סיזל: היה על כך דיון לפני כשבועיים בוועדה.

אריאל סיזל: יש מכרז של שירות בתי הסוהר, שהוא תלוי ועומד, בנושא של גם מכרז לגבי הטכנולוגיה וגם מכרז לגבי הנושא של הסיירים, ובמכרז הזה צריך להיות למעשה מוכרע בדיונים בתקופה הקרובה.

דוד אזולאי: בסוף ינואר החוזה הסתיים 2012, נכון?

אריאל סיזל: אני לא יכול להגיד בדיוק.

דוד אזולאי: אני שואל אם החוזה הסתיים בסוף ינואר 2012.

דוד אזולאי: האם זה נכון?

ציון שי: אני מנהל את היחידה של איזוק אלקטרוני מטעם שב"ס.

משה גפני: מה התפקיד שלך?

ציון שי: מנהל היחידה, אני מנהל את הפרויקט.

ציון שי: ההסכמים הוארכו מספר פעמים, במהלך השנים שזה נמצא בשב"ס, וכרגע אנחנו, כמו שנאמר, בשלבים האחרונים או הסופיים של המכרזים, שבעקבות זה גם ייחתם הסכם עם מי שיזכה.

דוד אזולאי: אדוני לא עונה לשאלה שלי.

דוד אזולאי: מתי החוזה הסתיים והאם חידשתם חוזה?

ציון שי: אנחנו חידשנו חוזה, כל שנה זה מתחדש עד שייצא המכרז הסופי.

דוד אזולאי: ולא יצא מכרז?

ציון שי: יצא מכרז ובימים אלה ממש - - -

דוד אזולאי: בימים אלה, אבל עד היום?

דוד אזולאי: מחדשים את אותו חוזה אוטומטית?

ציון שי: כן.

נעמה מנחמי: המכרז הקרוב אמור להיות מבוסס טכנולוגיית בזק או GPS?

ציון שי: דנו על זה בדיון הקודם ועלו כל האופציות, זה קיים בתוך המכרז.

ציון שי: אנחנו יכולים לשקול להחליט אם אנחנו רוצים לעבוד עם GPS או לא.

משה גפני: היו פה בדיון הקודם, שניהלנו כאן בוועדה, טענות של חבר הכנסת מאיר שטרית, בין היתר, עם כל הנושא הזה, כי הייתה בתקשורת ביקורת על זה שהולכים עם טכנולוגיה מיושנת, שמדברת רק על קו בזק ולא על GPS וכל מה שנלווה לעניין.

משה גפני: הטענות שהיו בוועדה.

משה גפני: אבל זה באמת בדיון של החוק עצמו.

משה גפני: הטיעונים שאתם אמרתם, נציגי הממשלה שעוסקים בעניין הזה והשב"ס, שבעצם המכרז מאפשר גם GPS וכו', יש עם העניין הזה בעיות, אנחנו נדבר על זה, הכנסת תדבר על זה ברגע שידונו בחוק הכללי.

משה גפני: אגב, ה-GPS, אם למשל באמת הולכים ל-GPS, מה אז עם שבת?

משה גפני: אני מבין שהטכנולוגיה הזאת, שצומת אישרה, שבן אדם לא יוצא מטווח מסוים.

ציון שי: לפחות מבחינת המערכת אנחנו בנינו את שתי האופציות, אנחנו נשקול את זה במהלך התקופה.

ציון שי: בשלב ראשון - - -

משה גפני: טוב, אין פתרון כרגע.

משה גפני: הרב רוזן, אתה יכול להגיד משהו על שבת?

דוד אזולאי: תיכף, פשוט אני רוצה לדעת כרגע על מה הם עובדים, אותה חברה.

אריאל סיזל: נעשתה פנייה, השב"ס פנה לאוצר להארכת ההתקשרות מעת לעת, עד שלמעשה גורלו של המכרז יוכרע.

דוד אזולאי: כרגע יצא מכרז?

אריאל סיזל: המכרז פורסם כבר לפני חודשים רבים, הוא בתהליכים אחרונים של בדיקת ההצעות והולכים להכריז על זוכה בשני המכרזים ממש בימים הקרובים.

אריאל סיזל: זה מה שנמסר לנו על ידי שב"ס ומדובר על מכרזים שמנוהלים על ידי שב"ס ולא על ידי המשרד לבט"פ.

דוד אזולאי: יושב פה נציג שב"ס שהוא ודאי מכיר.

ציון שי: שני המכרזים שמדובר עליהם, מכרז הסיירים, נסגר.

ציון שי: יש כבר זכיין ואנחנו עכשיו מטפלים בזה.

ציון שי: בנושא הטכני, יש עוד כמה דברים קטנים שצריך לסגור אותם.

ציון שי: כמו שאמר גם הנציב, בימים הקרובים אנחנו אמורים לסיים את זה, יש עוד כמה שאלות טכניות שעולות ועם זה אנחנו - - -

משה גפני: שואל חבר הכנסת אזולאי ואני מצטרף לשאלה, מה קורה בינתיים, מבחינה מכרזית.

משה גפני: איך עובדים?

אריאל סיזל: יש ועדת פטור.

משה גפני: אז תגידו את זה.

משה גפני: אז יש ועדת פטור, דוד.

משה גפני: בסדר, הבנו.

משה גפני: אני הייתי מציע לממשלה שיהיו לה ועדות פטור על עוד כמה דברים, אבל כנראה לא שומעים.

אריאל סיזל: כרגע אנחנו עובדים על - - -

משה גפני: על ועדת פטור?

אריאל סיזל: בדיוק.

משה גפני: בסדר, אז את זה תגידו, בגלל שמה שחבר הכנסת אזולאי שואל, אם עדיין לא נגמר המכרז וזה עובד, והאיזוק האלקטרוני, אנחנו מעוניינים שהוא ימשיך, אז איך זה עובד?

משה גפני: אז ועדת פטור.

משה גפני: בסדר.

דוד אזולאי: חשבתי לבקש, אולי ברשותך, אדוני, את נציג צומת.

משה גפני: כן, אם אפשר בקצרה.

משה גפני: הרב רוזן, בבקשה.

משה גפני: מתי בדקתם את המערכת הזאת בפעם ה אחרונה?

משה גפני: לפני כמה זמן?

ישראל רוזן: איזה מערכת?

ישראל רוזן: אני באתי באמצע.

ישראל רוזן: אני אומר ככה, בשלושה משפטים.

ישראל רוזן: אנחנו קשורים בעניין עוד מלפני שנולד במשרד המשטרה ב-2003, הניירות שאתמול גירדתי פה הם מ - - -

משה גפני: אני רק רוצה שתזכור שכבר אין משרד משטרה, יש המשרד לביטחון פנים.

ישראל רוזן: אני יודע.

ישראל רוזן: אני אומר זה נולד עוד לפני שהתחיל היישום משום מקום, כי המדען הראשי של משרד המשטרה דאז היה חובש כיפה והיה אכפת לו והוא העלה את הנושא מתוך הבנה שהדבר הזה חשוב, לא רק למפוקחים שומרי שבת ולא רק לאלה שיושבים במוקד שהם שומרי שבת, אלא יש לא מעט כאלה שמנצלים את השבת לכל מיני trouble makers וכדומה.

ישראל רוזן: לכן הדברים מהתחלה לוו.

ישראל רוזן: הדברים שבוצעו ונבדקו, זה היה במתקן ש - - -

משה גפני: אז לא הבנתי כלום.

ישראל רוזן: אני עונה.

משה גפני: לא, אמרת דברים חמורים, אני מציע למחוק את זה מהפרוטוקול, בגלל שאני לא הולך להיכנס לדיון של ה-trouble makers.

ישראל רוזן: לא, אני אומר שיש אנשים ששבת לא אכפת להם, רק הם מנצלים את העובדה שאפשר לבוא ולהתלונן ולהגיד 'תשחררו אותי' וזה, בלי קשר.

ישראל רוזן: זו הכוונה.

משה גפני: אה.

משה גפני: טוב, אני מקווה שזה לא נכון.

משה גפני: אני מקווה שאנשים מתנהלים ביושר, אפילו אלה שהם אסורים.

ישראל רוזן: לא, המחשבה הייתה שצריך לצייד את כל הציוד כולו, לא רק למי שמבקש, אלא באופן כללי שתהיה אפשרות לשבת.

משה גפני: לכם יש אישור על הציוד הזה?

ישראל רוזן: כן.

ישראל רוזן: אכן כך בוצע.

ישראל רוזן: ולמיטב ידיעתי זה - - -

משה גפני: הרב רוזן, לאט לאט.

משה גפני: אני לא מבין מהר.

משה גפני: לכם יש אישור?

ישראל רוזן: כן.

ישראל רוזן: אני לא יודע איזה נייר אתה מחזיק, יש כמה וכמה - - -

משה גפני: אני מחזיק נייר מתאריך כ' בסיוון תש"ע, ה-2.6.2010.

ישראל רוזן: כן, בסדר, זה על הציוד המסוים הזה.

ישראל רוזן: לא, זה היה על המוקד, יש אישורים קודמים.

ישראל רוזן: בסדר, לא חשוב - - -

משה גפני: לא, חשוב מאוד.

ישראל רוזן: האישור הוא מ-2006, מ-ה' באלול, קח אותו, אם אתה רוצה, זה האישור ההיסטורי על הציוד.

משה גפני: לא, זה יהיה בדיון הכולל.

משה גפני: אני שואל - - -

ישראל רוזן: זה על חברת השמירה.

ישראל רוזן: מה שאתה מחזיק ביד זה על חברת השמירה.

משה גפני: אז אני לא מחזיק שום דבר, אני שואל אותך שאלה.

משה גפני: מתי בדקתם את הציוד הזה של האיזוק האלקטרוני בפעם האחרונה?

ישראל רוזן: לא, לא בדקנו.

ישראל רוזן: היו פגישות על ציוד שיסופק לפי תכניות חדשות שקשורות גם עם GPS ב-one piece, היו דיבורים - - -

יורם לוי: לפני יותר משנה האישור האחרון.

יורם לוי: אני מנהל היחידה בחברה המפעילה.

יורם לוי: לפני יותר משנה נפגשנו - - -

ישראל רוזן: זה הנייר שאתה החזקת.

יורם לוי: בצומת ערכו בדיקה מחודשת.

יורם לוי: למרות שלא היה צריך החמרנו וביקשנו - - -

משה גפני: למה לא היה צריך?

יורם לוי: כי יש את האישור הקודם.

משה גפני: אבל מה זה האישור הקודם?

משה גפני: נעשים שינויים כל הזמן.

ישראל רוזן: לא, לא, אנחנו עוד בציוד המיושן.

משה גפני: בסדר, אז יש - - -

ישראל רוזן: עכשיו, אנחנו מודעים - - -

משה גפני: רגע, אתה יותר גרוע ממני.

משה גפני: אני רוצה להבין, אני לא מצוי בסוגיה הזאת.

משה גפני: אני מבין שאם ציוד נהיה מיושן בעוד שנה, יכולות להיווצר בעיות.

משה גפני: אם לא, אז בסדר, אני אמרתי שחייב להיות?

משה גפני: אמרתי שזאת אפשרות.

משה גפני: אני, אם אני הייתי נותן חותמת שאסיר שומר שבת, שלא רוצה להיפגע מהעניין הזה שיש עליו איזוק אלקטרוני והוא יחלל שבת, הוא היה מעדיף להיות בבית סוהר ולא לחלל שבת, אבל אז הייתה שאלה חוקתית למה מי שהוא אסיר ששומר שבת יופלה לרעה.

משה גפני: לכן יש את מכון צומת, או מכונים אחרים שעוסקים בעניין הזה.

משה גפני: לדעתי, אולי אני טועה, כשהציוד נהיה מיושן בשנה צריך המכון שאומר שזה בסדר לבדוק את זה אחת לשנה.

משה גפני: כך אני מבין.

משה גפני: אולי אני טועה.

ישראל רוזן: אז אני אגיד לכבודו, אנחנו, במכון צומת, כשאנחנו נותנים אישור למוצר, אז זה אישור למוצר.

ישראל רוזן: כל עוד ההנחה היא שהמוצר עם המודל והמספר הוא אותו מוצר, אנחנו לא דורשים חידוש מדי שנה.

ישראל רוזן: מבחינתנו.

ישראל רוזן: אנחנו נשמח כמובן לתת את השירות זה אם נידרש.

ישראל רוזן: אנחנו לא יכולים לעקוב אחרי שינויים, האישור הוא פר מוצר, כמו שאתה קונה מיחם עם אישור שבת, אז האישור הזה הוא תמיד - - -

משה גפני: אוקיי.

משה גפני: תודה.

אברהם ילינק: שלום, אני אבי ילינק, נציג חברת השמירה G4S שמפעילה, יחד עם יורם.

אברהם ילינק: אנחנו שנינו, מתחילת התכנית, מ-2004, הדרישה לציוד שומר שבת היא דרישה של המדינה, היא דרישה במכרז הישן - - -

משה גפני: כן, אני יודע.

אברהם ילינק: והיא דרישה במכרז החדש.

אברהם ילינק: החובה לספק את הציוד שומר השבת היא עלינו, על החברה המפעילה.

אברהם ילינק: אנחנו נעזרנו בשירותים של מכון צומת, הבאנו את האמצעי הראשון, שהוא מבוסס על טכנולוגיית תקשורת RF, קווי בזק, והוא נבדק על ידי בזק וניתן אישור מ-2006.

אברהם ילינק: אנחנו שומרים על התקפות של - - -

דוד אזולאי: גם במכרז החדש אתם תשתפו את צומת ברכישת ה - - - ?

משה גפני: הם אמרו את זה קודם.

אריאל סיזל: הם לא הוכרזו כזוכים.

דוד אזולאי: שאלה, האם אתם - - -

משה גפני: האם המשרד לביטחון פנים.

דוד אזולאי: תדאגו לכך לשתף את צומת?

אברהם ילינק: התשובה שלנו היא כן.

אברהם ילינק: הדרישה של המדינה הייתה שגם הציוד החדש - - -

יורם לוי: הדרישה במכרז שהזכיין שיזכה יצטרך להביא אישור.

משה גפני: בסדר.

משה גפני: זה לא חייב להיות צומת.

דוד אזולאי: זה לא משנה, העיקר שיהיה פתרון הלכתי לשומרי שבת.

ישראל רוזן: גורם מוסמך.

משה גפני: גורם מוסמך.

משה גפני: אני דווקא סומך עליו, אבל יכול להיות ש - - -

דוד אזולאי: מקובל עליי.

משה גפני: דוד, עוד משהו?

דוד אזולאי: בקצרה אני רוצה, היות שהנושא כרגע עובר, כפי שאמרתי קודם, לדיון יותר מורחב, אז אולי כמה דברים, להסב את תשומת לבם של מקבלי ההחלטות.

דוד אזולאי: דבר ראשון, הייתי מבקש לקבל עלויות של הפעלה אלקטרונית לעומת אסיר.

דוד אזולאי: כמה עולה למדינה להחזיק אסיר בבית הסוהר לעומת אסיר שנמצא באיזוק אלקטרוני.

דוד אזולאי: הדבר השני, האם לקחתם בחשבון ,מישהו לקח בחשבון, את חישוב ימי המעצר כשהוא נמצא באיזוק אלקטרוני?

דוד אזולאי: האם מישהו מתחשב בזה?

דוד אזולאי: או שפשוט, למרות שהוא נתון במעצר בית והוא נמצא באיזוק אלקטרוני הימים האלה לא נחשבים.

דוד אזולאי: כי אני מכיר לפחות שניים-שלושה אסירים כאלה שישבו כמעט שנה עם אזיק אלקטרוני ובסופו של יום לא התחשבו באותם ימים שהיו במעצר בית.

דוד אזולאי: מישהו צריך לתת על כך את הדעת.

דוד אזולאי: אדוני היושב ראש, אני חושב שכדאי שתשמע את הדברים.

דוד אזולאי: אני הסבתי פה את תשומת לבם של אנשים כאן, שיש אנשים שיושבים שנה באיזוק אלקטרוני ובמעצר בית והימים האלה לא נחשבים בכלל ימי המעצר.

דוד אזולאי: מישהו צריך לתת על כך את הדעת.

משה גפני: מה השאלה?

משה גפני: זה בחוק הכללי, בוודאי שזה צריך ל - - -

דוד אזולאי: זה לא מופיע, היום זה לא כך.

משה גפני: כן, בגלל שאין חוק בעניין הזה.

משה גפני: נכון.

משה גפני: אגב, בחוק שלכם זה מופיע?

נעמה פויכטונגר: לא, ואם אפשר אני אגיד על זה שתי מילים.

דוד אזולאי: רגע, אולי רק תיתני לי לסיים ואחר כך אני אשמח לשמוע את התשובות האלה.

דוד אזולאי: דבר נוסף, ואני מפנה את זה אליכם, רבותיי, היום, כדי לקבל איזוק אלקטרוני זה שבעה מדורי גיהינום.

דוד אזולאי: מי שלא יודע, זה תהליך לא כל כך פשוט, זה תהליך קשה, ואם התמזל מזלו של אותו אסיר והוא צריך לקבל את האזיק האלקטרוני בימי שישי אז פשוט יש לו בעיה.

דוד אזולאי: ביום שישי אין מי שעובד ואז התוצאה היא שאותו אסיר, למרות שהוא צריך להיות במעצר בית, הוא צריך ללכת לבית הסוהר, לרצות את העונש שלו עד ליום ראשון.

דוד אזולאי: אלה דברים שאני מבקש לקחת אותם בחשבון במסגרת הדיונים הבאים עלינו לטובה.

דוד אזולאי: בעניין הזה אני מסיים.

דוד אזולאי: תודה.

משה גפני: חבר הכנסת אורי מקלב.

אורי מקלב: שאלה קצרה.

אורי מקלב: אני יודע שהיו פניות בנושא הזה.

אורי מקלב: אתם דורשים, כדי לבצע את האיזוק האלקטרוני, אני לא יודע אם אתם או החברה שמפעילה את זה, דווקא קו בזק, ויש הרבה אנשים ש - - -

משה גפני: כן, זה היה בדיון פה בפעם הקודמת.

משה גפני: מה שהם טוענים, שעכשיו במכרז זה גם GPS.

אורי מקלב: אבל יש את החברות האחרות שהן בעצם - - -

משה גפני: אז זה מופיע במכרז.

אורי מקלב: לא רק GPS.

משה גפני: לא רק בקו בזק.

משה גפני: אבל זה בחוק הכללי, שעכשיו עומד על השולחן.

משה גפני: אתה צודק במאה אחוז.

משה גפני: במכרז יש את זה.

אורי מקלב: אם יש מכרז חדש, אולי אפשר להוסיף.

משה גפני: אתם לא זכיתם במכרז, אבל אתם יודעים אם זה מופיע?

אריאל סיזל: עוד לא זכו.

משה גפני: עוד לא זכו, אבל מה שחבר הכנסת מקלב אומר, זה מופיע במכרז, זה נאמר גם קודם.

אריאל סיזל: כן.

אורי מקלב: אולי אפשר להכניס עכשיו.

משה גפני: לא, אי אפשר.

אורי מקלב: למה שהחברה לא - - -?

משה גפני: אין חברה זוכה.

אורי מקלב: אבל יש מישהו שעושה את זה?

משה גפני: יש מישהו שעושה את זה.

משה גפני: בגלל ועדת פטור, מה שיש זהו .

אורי מקלב: והוא לא מוכן, בשביל משהו הומניטרי, סתם אני - - -

דוד אזולאי: רק שתדע, בינתיים כמעט שנתיים שמחכים לאותו מכרז מפורסם.

אורי מקלב: בכל אופן בקשה אחת - - -

דוד אזולאי: כלומר גם פה, זה שאומרים שיצא מכרז, זה עוד לא אומר שהכול סגור.

דוד אזולאי: עוד חזון למועד.

משה גפני: אבל, דוד, אמרתי בתחילת הישיבה, עכשיו זה בידיים שלנו.

דוד אזולאי: בסדר, אני אמרתי, לכן אני מרפה כרגע מהרבה נושאים שהכנתי על סדר היום.

משה גפני: נכון מאוד, אתה צודק מאה אחוז.

נעמה פויכטונגר: אני אגיד רק שני משפטים ברשותכם.

נעמה פויכטונגר: בחצי משפט להערה של חבר הכנסת מקלב, כי זה באמת לא נושא שמשרד המשפטים מעורב בו באופן ישיר, אבל השאלה של איזה סוג של קו טלפון היא לא רק עניין של מגבלה טכנית כזו או אחרת שצריך לפתור, אלא צריך באופן מהותי לוודא שהציוד נותן מענה למה שאנחנו צריכים ולא כל טכנולוגיה שקיימת בשוק מאפשרת את זה.

נעמה פויכטונגר: לכן זה לא רק עניין שצריך לפתור אותו בטקסט כזה.

אורי מקלב: אבל לפעמים הפתרון הוא פתרון קל שרק רצון טוב או יכולת או קצת תוספת, ולאנשים אחרים - - -

משה גפני: אני מציע לך, אל תיקחי אחריות עכשיו על מה שאת אומרת, לא כדאי לך גם, פשוט יש בעיה.

משה גפני: יש ציוד מיושן, הציוד המיושן, כולם יודעים שבמדינות אחרות משתמשים בציודים אחרים כבר.

קריאה: לא.

משה גפני: לא?

משה גפני: אז לא.

משה גפני: לא משנה.

משה גפני: אנחנו בעידן שונה.

משה גפני: מה שהיה נכון לפני שנתיים-שלוש, כשהתחילו עם זה, הכול השתנה.

משה גפני: הטכנולוגיה השתנתה, אנחנו נמצאים בוועדת המדע והטכנולוגיה, אנחנו יודעים מה שקרה, היום אני יכול להיכנס אלייך הביתה, מה שלפני שנתיים לא, ולצלם בלי שתדעי את כל הבית, להקליט את הכול ולא תדעי אפילו.

משה גפני: אני בא עם משקפיים של גוגל, שנכנסים לי בתוך העין, זה לא היה לפני שנתיים.

נעמה פויכטונגר: תודה לאל, זה לא חלק מהפיקוח האלקטרוני.

משה גפני: זה עוד יהיה בעזרת ה'.

משה גפני: מה שהיה לפני שנתיים לא נכון היום.

משה גפני: מה שהיה מיושן אז, מבחינתנו, היום יש כבר ציוד חדש וצריך לנצל את הציוד הזה כדי לעשות טוב.

משה גפני: לצערי, יותר משתמשים בזה לרעה מאשר לטוב.

משה גפני: אז את תיקחי אחריות, את אומרת ש - - - זה לא רק טכני, זה בעיקר טכני.

משה גפני: זה לא רק, אבל זה בעיקר טכני וצריך להתמודד עם זה.

משה גפני: בחוק הקבוע אנחנו נתמודד.

משה גפני: עם המשרד לביטחון פנים, איתכם, נתמודד עם השאלה הזו.

משה גפני: תודה רבה.

נעמה פויכטונגר: אדוני, אם אפשר, אני כן רציתי להתייחס להערה של חבר הכנסת אזולאי.

נעמה פויכטונגר: חבר הכנסת אזולאי התייחס לשאלה לגבי ניכוי ימי מעצר בפיקוח אלקטרוני.

נעמה פויכטונגר: אל"ף, אני רוצה להגיד שגם הפרקטיקה היום של ניכוי ימי מעצר של עצור שיושב בבית מעצר מתקופת המאסר היא לא מעוגנת כחובה בחוק בכלל.

נעמה פויכטונגר: זה עניין שנתון לשיקול דעתו של בית המשפט.

נעמה פויכטונגר: ואם זה נכון לגבי מעצר מלא, קל וחומר שאני לא חושבת שיש מקום להצהיר הצהרות שונות או ייחודיות דווקא לגבי הפיקוח האלקטרוני.

נעמה פויכטונגר: גם לגופו של עניין, הנושא הזה, אין תמימות דעים לגבי ההנחה שהצגת, מפני שאנחנו סבורים שיש הבדל מהותי ומשמעותי מאוד בין אדם שנמצא בבית מעצר, כשכל חירותו וכל סביבתו לגמרי לא תלויים בו, לבין אדם שנמצא בביתו, גם אם הוא במעצר בית, שאנחנו בכלל לא מקלים ראש במשמעויותיו.

דוד אזולאי: בהתחשב בעובדה שזה יכול להיות גם מעצר ראשון בשבילו בחיים, שהוא לא יודע בכלל מה זה, אולי הוא רק בחזקת חשוד - - -

נעמה פויכטונגר: ממילא בית המשפט, כשהוא גוזר את הדין, יש לו את שיקול הדעת לקחת בחשבון את המכלול כולו, כולל - - -

משה גפני: אם יש אסיר שקיבל שנת מאסר ובית המשפט, או המערכת הסכימה שהוא יילך עם איזוק אלקטרוני הביתה, זה נחשב לו - - -?

נעמה פויכטונגר: במקום המאסר כולו?

משה גפני: שליש, חצי.

משה גפני: שלושת רבעי.

משה גפני: לא משנה, שלושה ימים.

משה גפני: הוא הולך הביתה עם איזוק אלקטרוני, הוא לא עציר, הוא אסיר, קיבל שנת מאסר, האם הימים האלה שהוא בבית עם איזוק אלקטרוני נחשבים לו לשנת המאסר?

נעמה פויכטונגר: נכון להיום איזוק אלקטרוני לאסירים הוא רק בתקופת השליש, כחלק מהפרקטיקה שכבר מעוגנת בחוק של - - -

אורי מקלב: אבל הוא הרים להנחתה.

אורי מקלב: אתם רואים את זה כמשהו שהוא ממול.

אורי מקלב: אם לא היה איזוק אלקטרוני הוא היה בבית הסוהר, אז אתם רואים בזה משהו שווה ערך למאסר.

משה גפני: אבל, אורי, זה מיותר עכשיו.

נעמה פויכטונגר: אתם רואים את זה כשווה ערך לשחרור ממאסר.

משה גפני: העמדה של חברי הכנסת, כפי שהיא באה לידי ביטוי, אני לא בדקתי את ה-120 חברי כנסת, אבל בדקתי את אלה שנמצאים כאן ואלה שהיו בדיון הקודם כאן, העמדה שלנו, שאם אפשר לשלוח אנשים שקיבלו מאסר או מעצר לאיזוק אלקטרוני, זה מועדף, בגלל הרבה סיבות.

משה גפני: סיבה אחת, שהם לא חוזרים, יש יותר שלא חוזרים, על צפיפות בבתי הסוהר, ואנחנו ביקרנו שם ואנחנו יודעים את המצב, המדינה לא בדיוק יכולה לתת את השירותים שנדרשים לעניין - - -

דוד אזולאי: זה גם יותר זול.

משה גפני: העלויות יותר זולות.

משה גפני: זאת אומרת העמדה שלנו היא כזאת, ואז בחוק הכללי אנחנו נצטרך להתמודד עם השאלה העקרונית הזאת.

משה גפני: תדעי מראש, עמדתנו תהיה שאם בן אדם נמצא בבית עם איזוק אלקטרוני והוא קיבל אישור לזה זה חלק מהעניין של המאסר שלו.

משה גפני: הוא לא בחופש, הוא לא כמו אדם רגיל, הוא נמצא במעצר בית, יש עליו איזוק אלקטרוני, הוא לא יכול לצאת לשום מקום בלי הפיקוח של השב"ס או של אלה שמפקחים עליו, ולכן זה צריך להיות חלק מהעניין.

משה גפני: זאת עמדתנו ואני מקווה שגם אתם תשקלו את העניין הזה במשרד המשפטים ותסכימו איתנו, בגלל שזה נותן שירות, גם לאסיר, גם לשב"ס וגם למדינה וגם לעלויות.

אורי מקלב: ואיפה הסבל של כל הסביבה שלו, שהוא נמצא בבית ולא יוצא?

משה גפני: בסדר, אבל אני לא רוצה לפתוח את הדיון.

אורי מקלב: וההבדל בין בתי הסוהר, מה שאמרה גברתי.

אורי מקלב: יש בתי סוהר שהתנאים שם מאוד מאוד גרועים, ואת לא אומרת כאן הוא היה ואת לא משווה, את לא עושה שום שוויון, אז הבית - - -

משה גפני: אני מציע לא להיכנס לעניין.

משה גפני: היועצת המשפטית, יש לך הערות?

משה גפני: אם את יכולה להקריא את זה.

נעמה מנחמי: (מקריאה): "הצעת חוק פיקוח אלקטרוני על משוחררים בערובה ומשוחררים על תנאי ממאסר (הוראת שעה) (תיקון מספר 4), התשע"ד-2014.

נעמה מנחמי: "תיקון סעיף 3.

נעמה מנחמי: 1.

נעמה מנחמי: בחוק פיקוח אלקטרוני על משוחררים בערובה ומשוחררים על תנאי ממאסר (הוראת שעה), התשס"ט-2009, בסעיף 3, במקום "כ"ט באדר א' התשע"ד (1 במרס 2014)" יבוא "י' באדר התשע"ה (1 במרס 2015)".

נעמה מנחמי: "

משה גפני: יש לך הערות?

נעמה מנחמי: לא, אנחנו מדברים על הארכת שעה פשוטה, כמו שאמרתי בתחילת הישיבה.

נעמה מנחמי: אם הייתה רק עוד הארכת שעה היינו מתנגדים לזה כנראה, אבל מאחר שיש את הצעת החוק המרכזית - - -

משה גפני: אוקיי, תודה.

משה גפני: לפני שאני מביא את זה להצבעה, אני מבקש, גם מהחברה שמפעילה את זה עכשיו, באמצעות ועדת הפטור, היות שיש אסירים שהיום משתמשים באיזוק האלקטרוני, אז אני מבקש ממכון צומת, אם אפשר לבדוק את המערכת הזאת.

משה גפני: אני לא נכנס לבדיקה, בדיקה זה יכול להיות באמצעות - - - זה לא כמו קומקום, שאתה חתמת עליו.

ישראל רוזן: בסדר, אני רוצה לומר משהו אחר.

אורי מקלב: מיחם.

משה גפני: זה לא כמו מיחם, שבו אתה אומר שזה מבחינת המספר שלו, וזה אפשר להשתמש ואני משתמש בו בשבת וזה בסדר.

משה גפני: כאן מדובר על ציוד שאנשים הולכים איתו, זזים איתו ולפעמים גם קורה שאנשים עושים בו גם פה ושם דברים שהציוד מיושן יותר.

משה גפני: אז אם אתה בא ואתה בודק, אתה יושב עם האנשים, אנשי המקצוע שם ועם האיש שאחראי על ה - - - אני שכחתי את שמך, מהשב"ס.

ציון שי: ציון.

משה גפני: גם הוא, שהוא אחראי על הפרויקט הזה.

אורי מקלב: ציון, הלא תשאלי לשלום אסירייך.

משה גפני: אסור שתהיה אפליה בין אסירים שהם שומרי שבת או שומרי מסורת לבין אסירים שלא.

משה גפני: יכול להיות שיכולה לצאת תקלה.

משה גפני: דבר נוסף, מה שאני מבקש מהשב"ס, ואני מבקש גם מהמשרד לביטחון פנים, אני מבקש שזה ייבדק, אני לא ידעתי מזה קודם ועכשיו התוודעתי לעניין הזה בגלל חבר הכנסת אזולאי, אני מבקש שמי שיעמוד מולך, חוץ מהשב"ס, יעמוד הרב של השב"ס.

משה גפני: שהרב של השב"ס יוכל להגיד לוועדה בתוך שבוע שהנושא נבדק, בגלל שהוא גם אישר את מה שאתם עושים.

ישראל רוזן: כן, אנחנו מטעמו, אנחנו מופעלים מטעמו.

משה גפני: לא, אבל, הרב רוזן - - -

ישראל רוזן: כן, אני רוצה לומר משהו - - -

משה גפני: אבל אני לא רגוע.

משה גפני: בגלל שאל"ף, בפוטנציאל, חבר כנסת עלול להיות ב - - - לא חשוב, לא ניכנס לעניין הזה.

אורי מקלב: מאיזה מפלגה?

אורי מקלב: מהמפלגה שלך?

משה גפני: אתה יודע, כתוב בגמרא, בבבא מציעא, הכישה נתחייב בה.

משה גפני: אם לא הייתי יודע מהעניין, אז לא הייתי יודע.

משה גפני: ברגע שחבר הכנסת אזולאי העיר את תשומת לבי לעניין, אז שלא תצא מתחת ידי תקלה, ולפי דעתי אין פה בעיה.

משה גפני: אבל תשבו, תגיד אם אכן זה בסדר, אני רוצה שהרב של השב"ס בתוך שבוע יגיד לוועדה שזה בסדר.

משה גפני: זה הכול.

משה גפני: לא מעבר לזה.

משה גפני: בבקשה, דבר עקרוני, אבל דקה.

ישראל רוזן: שני דברים.

ישראל רוזן: אל"ף, מה שאתה אומר עכשיו, אנחנו נשמח מאוד שצריך להיות אישור שבת מתחדש, כמו שיש במעליות ודברים כאלה.

ישראל רוזן: זה בתקנות, לא יודע איפה זה צריך להיות.

משה גפני: זה בחוק הכללי.

ישראל רוזן: לפי דעתי זה חייב להיות כתוב, אחרת - - -

משה גפני: טוב.

ישראל רוזן: דבר שני, אני חייב לומר פה, בגלל שיש פה אנשי ציבור וגם האנשים יודעים, מה שקיים, גם היום, גם בקו בזק וזה יהיה גם בעתיד, התפקוד בשבת הוא קצת מינוס מאשר ביום חול.

ישראל רוזן: זאת אומרת מבחינת המידע.

ישראל רוזן: אני לא בא להשלות, אי אפשר להגיע למצב שביום חול יש - - -

משה גפני: הרב רוזן, הבנו.

ישראל רוזן: זה פחות, ואם מישהו יבוא ויגיד שיהיה בדיוק אותו דבר - - -

משה גפני: הרב רוזן, הבנו.

משה גפני: לא רלוונטי לענייננו.

ישראל רוזן: לא, לידיעה.

ישראל רוזן: אמרתי לידיעה, שאנשים יחשבו על זה.

משה גפני: לא, אבל חשוב מאוד שתגיד את זה כשיהיה הדיון על החוק.

ישראל רוזן: הם יודעים.

ישראל רוזן: זה היה כל השנים ככה.

משה גפני: מה זה הם?

משה גפני: הם לא הכנסת, הם לא עברו פריימריז כמונו.

ישראל רוזן: לא, לא, זה מה שקיים בפועל עד היום, וגם זה אמור להיות הלאה.

משה גפני: הוא לא שם לב מה שאמרתי, אמרתי שהם לא עברו פריימריז כמונו.

דוד אזולאי: אני רוצה להצטרף לעוד בקשה מהבקשות שלך.

דוד אזולאי: עד שהזכיין החדש יזכה במכרז אנא מכם פשטו הליכים לאותם אנשים שצריכים ללכת עם האזיק.

דוד אזולאי: יש פרוצדורה, רבותיי, זה מסובך.

דוד אזולאי: אני אומר לכם שזה שבעה מדורי גיהינום.

דוד אזולאי: תמצאו פתרון ליום שישי.

דוד אזולאי: עד שיבוא המכרז החדש.

דוד אזולאי: יום שישי הוא בעייתי.

ציון שי: אני חייב להתייחס.

דוד אזולאי: אני אומר לך שכן.

דוד אזולאי: יש לי לפחות שני אנשים שאני אישית טיפלתי בהם בנושא הזה.

ציון שי: אני חייב להתייחס ליום שישי.

ציון שי: אין דבר כזה שמישהו נשאר בגלל כניסת השבת.

ציון שי: יותר מזה, יש אנשים שמשוחררים ביום שישי וכשמגיעים אליו עם כניסת שבת הוא אומר לך 'שבת, אני לא מוכן להיאזק' ואז לא עוצרים אותו.

ציון שי: אז זה מטופל.

דוד אזולאי: אז אני מכיר מקרה של אדם שהיה עצור בג'למה והיה צריך להחליט בין איזוק בשבת, כלומר ביום שישי, שזה היה בלתי אפשרי, אמרו לו שלא, ואז לא הייתה לו בררה, לחזור חזרה לבית המעצר.

ציון שי: זה שיקול של בית המשפט.

דוד אזולאי: בכל אופן אני מבקש, תבדקו את הנושא הזה, עד למצב החדש, ואני מקווה ששם הדברים יבואו על תיקונם.

דוד אזולאי: תודה רבה.

משה גפני: רבותיי, הצעת חוק פיקוח אלקטרוני על משוחררים בערובה ומשוחררים על תנאי ממאסר (הוראת שעה)(תיקון מספר 4), התשע"ד-2014.

משה גפני: מי בעד אישור הצעת החוק?

משה גפני: ירים את ידו.

דוד אזולאי: יש לנו נציג פה?

משה גפני: יש לכם נציג, אתה יכול להצביע.

דוד אזולאי: אני רק מבקש להכניס הסתייגות דיבור.

משה גפני: כן.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד הצעת החוק – פה אחד ההצעה נתקבלה.

משה גפני: הצעת החוק אושרה.

משה גפני: אני מבקש בתוך שבוע, כשאני אקבל אישור, שתשבו - - -

ישראל רוזן: על מה?

ישראל רוזן: על הציוד שעתיד להיות?

משה גפני: לא, רק על זה, מה שקיים עכשיו.

משה גפני: יש אסירים שהולכים עם זה.

ישראל רוזן: הבנתי, אישור חוזר או אישור מעודכן.

משה גפני: כן.

משה גפני: אם אין בעיה, אז תיתן להם אישור שכרגע אין בעיה, ושהרב של השב"ס, שאכן יגיד לוועדה בתוך שבוע שאין בעיה.

משה גפני: ציון, שבתוך שבוע שהרב ייתן לי אישור שזה באמת - - - בגלל שהוא צריך לעמוד מולם.

משה גפני: הוא יודע את ההלכה.

משה גפני: תודה רבה.

משה גפני: רבותיי, הישיבה נעולה.